Document ID: /roh_data/filtered/fineweb-2-filterrobots_roh.jsonl.gz/13271

La notg passada hai dà in accident da traffic datiers da Serneus. In auto è stà da viadi da Claustra direcziun Serneus ed è collidà cun plirs signals directivs. La finala è l'auto vegnì giud via, rut tras ina saiv directiva e sa tschentà en la chavorgia da Saasalpbach, scriva la Polizia chantunala.
La persuna ch'è charrada è s'allontanada da l'auto fin che la polizia è arrivada al lieu. Suenter radund in'ura e mesa han ins lura chattà cun agid da la populaziun in um blessà ed irrità en il vitg da Serneus. La polizia va da quai anora ch'e l'um era il manischunz da l'auto d'accident. L'um da 31 onns è vegnì transportà cun l'ambulanza en l'ospital a Schiers.